དེ་ནས་རྡ་ས་བོད་ཀྱི་དཔེ་མཛོད་ཁང་གི་འགན་འཛིན་དགེ་བཤེས་ལྷག་རྡོར་ལགས་ཀྱིས་བོད་ཀྱི་རིག་གཞུང་མི་ཉམས་རྒྱུན་འཛིན་དང་གོ་རྟོགས་ཐད་གསུང་བཤད་གནང་བའི་སྙིང་དོན།དེང་དུས་རྒྱལ་སྤྱི་དང་བོད།རྒྱ་ནག་བཅས་ཀྱི་སྤྱི་ཚོགས་ཀྱི་གནས་སྟངས་ལ་འགྱུར་བ་ཤུགས་ཆེ་འགྲོ་བཞིན་པ་དེ་དག་བསྟུན་ནས་ང་ཚོས་བསྟུན་འགྱུར་བྱེད་ཐུབ་པ་དགོས་གལ་ཆེ།བསྟུན་འགྱུར་བྱེད་བརྗོད་སྐབས་མགོ་འབུལ་ལུས་འབུལ་བྱེད་ནས་རང་གི་རིག་གཞུང་ལ་བདག་གཅེས་མ་བྱས་པ་དེ་འདྲ་མིན་པར་སོ་སོའི་ཐུན་མིན་རིག་གཞུང་དེ་དག་དུས་ཀྱི་འཕེལ་རིམ་དང་བསྟུན་ནས་འགྲོ་ཐུབ་དགོས་པ་གལ་ཆེན་པོ་རེད།ངས་ལྔ་དང་ལྔ་བཅུ་ཞེས་རྣ་བར་ཐོས་སྐབས་ཛ་དྲག་པོ་ཞིག་ལ་གོ་བཞིན་འདུགལྔ་དང་ལྔ་བཅུ་འདི་གནད་འགག་ཆ་ཅང་ཆེན་པོ་མཐོང་བྱུང་།ང་ཚོ་མི་སྒེར་ལ་སེམས་ཁོང་དུ་ཆུད་པའི་ན་ཚ་ཡོད་པ་ལྟར་སྤྱི་ཚོགས་ནང་དུའང་སེམས་ཤུགས་མེད་པར་གོ་རྒྱུ་ཚོར་རྒྱུ་མེད་པ་ཞིག་ཆགས་ན་སྤྱི་ཚོགས་དེ་ཉིད་སེམས་ཁོང་དུ་ཆུད་པའི་ན་ཚ་དེ་ན་རྒྱུ་རེད།དེ་འདྲ་བྱུང་ན་སྤྱི་ཚོགས་དེ་གཡོ་འགུལ་གཏོང་མ་ཐུབ་མཁན།ལས་ཀ་བྱེད་མ་ཐུབ་མཁན།ནུས་པ་མེད་མཁན་དེ་འདྲ་ཞིག་ཆགས་སྐབས་ཉེན་ཁ་ཧ་ཅང་ཆེན་པོ་རེད།དེར་བརྟེན་སྤྱི་ཚོགས་ནང་སྤྱི་སེམས་ཡོད་མཁན་དང་ལས་ཀ་བྱེད་ཐུབ་མཁན་དེ་འདྲ་དགོས་པ་རེད།ངས་བསམ་འཆར་གཅིག་ཞུས་ན།བརྗོད་གཞིའི་ནང་ཨིན་སྐད་དང་ཞེས་པའི་ཚིག་དེ་དག་ཨིན་སྐད་ནས་བོད་སྒྱུར་བྱས་པ་རེད་འདུགངས་འདིར་སྐྱོན་བརྗོད་གང་ཡང་བྱེད་ཀྱི་མེད།ང་ཚོ་འདིར་ཡར་རྒྱས་གཏོང་རྒྱུའི་སྐད་ཆ་ཤོད་བཞིན་ཡོད་སྟབས་ལྷག་བསམ་ཐོག་ནས་ཞུ་བཞིན་ཡོད།ང་ཚོའི་སྤྱི་ཚོགས་ནང་དང་ཐོག་ཡིག་ཆ་ཕལ་ཆེ་བ་ཨིན་ཡིག་ནང་བྲིས།དེ་ནས་བོད་ཡིག་ནང་ཕབ་སྒྱུར་བྱ་རྒྱུའི་ན་ཚ་ཞིག་ཡོད།བོད་པའི་རིག་གཞུང་དངོས་གནས་ཉར་དགོས་ན།འབྲི་ཐུབ་མཁན་མེད་ནའང་མར་བཀའ་གནང་ཡག་དེ་དག་བོད་སྐད་ཐོག་གསུང་ཐུབ་པར་བརྟེན་འབྲི་ཐུབ་མཁན་ཡག་པོ་ཞིག་ལ་འབྲི་བཅུག་ནས་བོད་པ་རང་གི་བསམ་བློའི་ཐོག་ནས་ནས་བཏང་ཡོད་ན་ངས་ནུས་པ་ཧ་ཅང་ཐོན་རྒྱུ་རེད་བསམས་བཞིན་འདུག